Şinci Kaqava

Şinci Kaqava ( Kaqawa Şinci ; doğum 17 mart 1989) — peşəkar Yaponiya futbolçusu. Almaniyanın "Borussiya Dortmund" klubunun və Yaponiya milli futbol komandasının heyətində çıxış edir. Kaqava peşəkar futbolçu karyerasına 2010-cu ildə "Borussiya Dortmund"a qoşulmazdan əvvəl vətənində "Serezo Osaka"da başlayıb. İki il "Dortmund"un heyətində çıxış etdikdən sonra "Mançester Yunayted" ilə dörd illik müqavilə bağlayıb. İki il keçdikdən sonra yenidən "Borussiya"ya qayıdıb. Hücumameyilli yarımmüdafiəçi mövqeyində oynayan Kaqava "meydanı görmə, texnika, hərəkət və ötürmə" bacarıqları ilə məşhurdur.

29 noyabr 2012-ci ildə Kaqava Asiya Futbol Konfederasiyasının Beynəlxalq İlin Futbolçusu mükafatını qazanıb.

Klub karyerası
Kaqava futbola beş yaşında başlayıb. 1994-cü ildən 1999-cu ilə kimi "Marino Futbol Klubu"nda 1999-2001-ci illərdə "Kobe NK Futbol Klubu"nda və 2001-ci ildən 2005-ci ilə kimi "FK Miyaqi Barselona"da oynayıb.

Serezo Osaka
Kaqava 17 yaşında "Serezo Osaka" ilə müqavilə bağlayıb. O, Yaponiyada aşağı yaş qruplarından əsas komandaya cəlb olunan oyunçuları nəzərə almasaq orta məktəbi bitirməmiş peşəkar müqavilə bağlayan ilk oyunçu olub. 2007-ci ildə o, əsas heyətdə yer almağa başladı, amma klub yüksək liqaya çıxa bilmədi. 2009-cu ildə bu hadisə baş verdi və Kaqava Divizyon 2-də ən çox qol vuran oyunçu olaraq diqqətləri öz üzərinə çəkməyi bacardı.

Borussiya Dortmund

2010-cu ilin yayında Kaqava 350.000 €-a Serezodan Borussiya Dortmunda transfer olundu. 23 avqust 2010-cu ildə Bundesliqada debüt etdi. UEFA Avropa Liqasının pley off mərhələsində "Qarabağ"a iki qol vurdu və bu uğurunu "Dortmund"un 2-0 hesabı ilə qalib gəldiyi "Volfsburq"la Bundesliqa oyununda fərqlənərək davam etdirdi. Kaqava Yaponiya millisinin toplanışında zədələndiyi üçün Bundesliqada mövsümün yarısını meydana çıxmadan keçirdi. Çıxış etdiyi 18 oyunda 8 qol müəllifi olan Kaqava "Borussiya"nın Bundesliqa çempionu olmağında böyük rol oynadı, həmçinin onun adı həmin mövsüm üçün Bundesliqanın Ən Yaxşı On Birliyinə salındı.

Kaqava 2011-2012-ci illər mövsümünün başlanğıcında meydana qayıtdı. O, mövsümdə ilk qolunu 18 sentyabrda "Hannover 96" komandasından keçirdi. "Dortmund" son üç dəqiqədə iki qol buraxaraq bu görüşü 2-1 hesabı ilə məğlub başa vurdu. 22 oktyabrda Kaqava "Dortmund"un 5-0 hesabı ilə qalib gəldiyi "Köln" klubu ilə Siqnal İduna Park stadionunda 80.200 tamaşaçının izlədiyi qarşılaşmada yeddinci dəqiqədə hesabı açdı.

Kaqava 25 martda keçirilən "Köln" klubu ilə qarşılaşmada iki qol vuraraq "Borussiya"nın qələbəsində böyük rol oynadı və çempionluq uğrunda əsas rəqib olan "Bavariya"nı beş xal qabaqladı. Kaqa 2012-ci ildə ardıcıl ikinci dəfə "Borussiya" ilə Bundesliqa çempionluğu sevincini yaşadı. O, mövsümü 13 qol və 7 məhsuldar ötürmə ilə qapatdı.

Mançester Yunayted

5 iyun 2012-ci ildə "Mançester Yunayted" tərəfindən klubun "Borussiya Dortmund"un heyətində çıxış edən Kaqavanı transfer etmək üçün razılıq əldə olunduğu bildirildi, Kaqava "Mançester Yunayted"in heyətində çıxış edəcək ilk yaponiyalı futbolçu idi. Transfer 22 iyunda Kaqavanın tibbi yoxlamadan keçdiyindən sonra rəsmiləşdi. 3 iyulda Kaqavanın 26 nömrəli formanı geyinəcəyi elan olundu.

18 iyul 2012-ci ildə Kaqava Cənubi Afrikada "Amazulu" klubuna qarşı mövsüm qabağı yoxlama oyununda iki dəqiqə meydanda oldu. Kaqava ilk dəfə "qırmızı şeytanlar"ın əsas heyətində 21 iyul 2012-ci ildə "Ayaks Keyp Toun" klubu ilə oyunda çıxdı, və dörd gün sonra "Şanxay Şenhua" klubu ilə oyunda ilk qolunu vurdu. Kaqava Premyer Liqada 20 avqust 2012-ci ildə Mançesterin "Everton"u 1-0 hesabı ilə məğlub etdiyi oyunda debüt etdi. O, ilk qolunu isə "Fulhem" ilə 25 avqustda keçirilmiş ev oyununda vurdu 23 oktyabrda Kaqava "Braqa" klubu ilə görüşdə dizini zədələyərək iki ay yaşıl meydanlardan uzaq qalmalı oldu. Kaqava 2013-cü ilin yanvarında zədəsini bərpa etdi.

2 mart 2013-cü ildə Kaqava "Mançester"in "Norviç Siti"yə 4-0 hesabı ilə qalib gəldiyi oyunda heyətində ilk dəfə het-trik etdi. Bununla o, Premyer Liqada het-trik edən ilk futbolçu oldu, 22 apreldə Kaqava çempionluğu həll edəcək "Aston Villa" ilə qarşılaşmada meydana çıxdı və 3-0 hesabı ilə komandası qalib gəldi. Kaqava Premyer Liqanı qazanan ilk yaponiyalı oyunçu oldu.

 Borussiyaya qayıdış
31 avqust 2014-cü ildə Kaqava keçmiş klubu "Borussiya Dortmund"la 30 iyun 2018-ci ilədək müqavilə imzaladı. O, Yonas Hofmanın "1. FSC Maynz 05" klubuna icarəyə verilməsi ilə boş qalan 7 nömrəli formada "Dortmund"un heyətinə qoşuldu. Debütündə Kaqava "SK Freyburq" ilə oyunda fərqləndi.

 Milli komanda 
Kaqava 2007-ci ildə Kanadada keçirilmiş 20 yaşadək futbolçular arasında Dünya Kubokunda Yaponiya komandasının heyətində çıxış edib.

2008-ci ildə o 23 yaşadək futbolçular arasında Yaponiya millisinin heyətində 2008 Yay Olimpiya Oyunlarında iştirak edib.

Kaqava 24 may 2008-ci ildə Kirin Kubokunda əsas komandanın heyətində debüt etdi. Həmin görüşdə Yaponiya Kot-d’İvuarı 1-0 hesabı ilə məğlub etdi. Lakin o, Cənubi Afrikada keçirilmiş FİFA Dünya Kuboku 2010 üçün Yaponiyanın 23 nəfərlik heyətinə dəvət olunmadı. 2010-cu ilin sentyabrında Yokohamada Paraqvaya qarşı qarşılaşmada görüşdə yeganə qolun müəllifi oldu.

Kaqava məşqçi Alberto Zaçeroninin dəvəti ilə Yaponiyanın 2011 Asiya Kubokunda çıxış edəcəyi heyətə çağırıldı. Qətərə qarşı 1/4 final mərhələsi oyununda Kaqava iki qol vuraraq dubl etdi. Oyun 3-2 hesabı ilə Yaponiyanın qələbəsi ilə başa çatdı. Cənubi Koreya yığmasına qarşı yarımfinal oyununda Kaqava ayaq daraq arxası sümüyünü qırdı və Yaponiyanın əlavə vaxtda Avstraliyaya qalib gəldiyi final oyununda iştirak edə bilmədi.

Kaqavanın adə 2013 FIFA Konfederasiyalar Kuboku üçün Yaponiyanın 23 nəfərlik heyətinə əlavə olundu və o, İtaliyaya 4-3 hesabı ilə məğlub olduqları qrup oyunundda komandasının ikinci qolunun müəllifi oldu. O, 2014-cü ildə keçirilmiş Dünya Kuboku üçün Yaponiya millisinə çağırılmışdı, amma Yaponiya turniri qrup mərhələsində başa vurmalı oldu.

2015 Asiya Kubokunda Kaqava Yaponiyanın İordaniyanı 2-0 hesabı ilə məğlub etdiyi qrup mərhələsi oyununda ikinci qolun müəllifi oldu. Kaqava həmçinin oyunun futbolçusu seçildi. Kaqava 1/4 final mərhələsində Birləşmiş Ərəb Əmirliklərinə qarşı oyunda iştirak etdi. Əsas və əlavə vaxtı 1-1 hesabı ilə başa çatan görüş penaltilər seriyasına qədər uzandı və bu mərhələdə Yaponiya 5-4 hesabı ilə məğlub olaraq mübarizəni dayandırdı.

Oyun tərzi
Texnikalı və yaradıcı oyunçu olan Kaqava əsasən oyunqurucu rolunda oynayan hərtərəfli hücumameyilli yarımmüdafiəçidir. O, həmçinin sağ və sol cinahda da oynaya bilir. Kaqava topla soyuqqanlı davranır və ötürmə və qərarvermə zamanı intizamlı olur. O, həm topla, həm də topsuz olarkən hücumameyilli oyun göstərir. Onun ən yaxşı keyfiyyətləri kimi cəldlik, ötürmə intizamı, yaradıcılığı, hücuma çıxmağı və həlledici ötürmələri vermə bacarıqlarını göstərmək olar. O, kifayət qədər sürətlidir və özü hücum təşkil edib qol vura bilir. Milli komandasının heyətində bəzən sol cinah yarımmüdafiəçisi və ya hücumameyilli yarımmüdafiəçi kimi oynayır.

Karyera statistikası
Klub
6 dekabr 2015 məlumatları.

KlubMövsümLiqaLiqaKubokLiqa KubokuQitəBaşqaBura digər yarışlar, DFL Superkuboku və İngiltərə Milli Futbol Superkuboku oyunları daxildir.CəmiOyunQollarOyunQollarOyunQollarOyunQollarOyunQollarOyunQollarSerezo Osaka2006Yapon Liqası Divizyon 2000000——00200735512———3672008351600———35162009442700———44272010Yapon Liqası Divizyon 1117—10——127Cəmi125551210——12757Borussiya Dortmund2010–11Bundesliqa18820—84—28122011–12311353—61104317Cəmi492173—145107129Mançester Yunayted2012–13İngiltərə Premyer Liqası206300030—2662013–14180102080103002014–15000010——10Cəmi386403011010576Borussiya Dortmund2014–15Bundesliqa28551—50—3862015–1615411—63—228Cəmi43962—113—6014Karyera cəmi255911874036820315106

Beynəlxalq qollar
Nəticə və hesabda Yaponiyanın qolları birinci göstərilib
Beynəlxalq qollar #  Tarix  Yer  Rəqib  Hesab  Nəticə  Yarış 1  9 oktyabr 2008  Niiqaata stadionu, Niiqata, Yaponiya   Birləşmiş Ərəb Əmirlikləri  1–0  1–1  Yoldaşlıq 2  4 fevral 2009  Milli Olimpiya Stadionu, Tokio, Yaponiya   Finlandiya  3–0  5–1  Yoldaşlıq 3  4 sentyabr 2010  Nissan stadionu, Yokohama, Yaponiya   Paraqvay  1–0  1–0  Yoldaşlıq 4  21 yanvar 2011  Əl-Gharaffa stadionu, Doha, Qətər   Qətər  1–1  3–2  2011 Asiya Kuboku 5  2–2 6  10 avqust 2011  Saporo Dom, Saporo, Yaponiya   Cənubi Koreya  1–0  3–0  Yoldaşlıq 7  3–0 8  11 oktyabr 2011  Naqai stadionu, Osaka, Yaponiya   Tacikistan  4–0  8–0  2014 FİFA Dünya Kuboku seçmə mərhələ 9  7–0 10  23 may 2012  Şizuka stadinu, Fukuroy, Yaponiya   Azərbaycan  1–0  2–0  Yoldaşlıq 11  8 iyun 2012  Saitama 2002 stadionu, Saytama, Yaponiya   İordaniya  4–0  6–0  2014 FİFA Dünya Kuboku seçmə mərhələ 12  12 oktyabr 2012  Stad de Frans, Paris, Fransa   Fransa  1–0  1–0  Yoldaşlıq 13  26 mart 2013  Kral Abdullah stadionu, Amman, İordaniya   İordaniya  1–2  1–2  2014 FİFA Dünya Kuboku seçmə mərhələ 14  20 iyun 2013  Pernambuko Arena, San Lourensu da Mata, Braziliya  İtaliya  2–0  3–4  2013 FİFA Konfederasiyalar Kuboku 15  14 avqust 2013  Miyaqi stadionu, Rifu, Yaponiya   Uruqvay  1–3  2–4  Yoldaşlıq 16  10 sentyabr 2013  Saitama 2002 stadionu, Saytama, Yaponiya   Qana  1–1  3–1  Yoldaşlıq 17  5 mart 2014  Milli Olimpiya Stadionu, Tokio, Yaponiya   Yeni Zelandiya  2–0  4–2  Yoldaşlıq 18  2 iyun 2014  Raymond Ceyms Stadionu, Tampa, ABŞ   Kosta-Rika  2–1  3–1  Yoldaşlıq 19  7 iyun 2014  Raymond Ceyms Stadionu, Tampa, ABŞ   Zambiya  2–2  4–3  Yoldaşlıq 20  20 yanvar 2015  Melburn Düzbucaqlı Stadionu, Melburn, Avstraliya   İordaniya  2–0  2–0  2015 Asiya Kuboku 21  3 sentyabr 2015  Saitama 2002 stadionu, Saytama, Yaponiyaa   Kamboca  3–0  3–0  2018 FİFA Dünya Kuboku seçmə mərhələ 22  8 sentyabr 2015  Azadi Stadionu, Tehran, İran   Əfqanıstan  1–0  6–0  2018 FİFA Dünya Kuboku seçmə mərhələ 23  3–08 sentyabr 2015 məlumatları

Uğurları
Klub
Borussiya Dortmund
 Bundesliqa: 2010–11, 2011–12
 DFB Superkuboku: 2011–12

Mançester Yunayted
İngiltərə Premyer Liqası: 2012–13
İngiltərə Milli Futbol Superkuboku: 2013

Beynəlxalq
Yaponiya
Asiya Kuboku: 2011

Şəxsi
 Yapon Liqa Divizyon 2 Ən Məhsuldar Oyunçu:: 2009
 Avropa İdman Mediyası Mövsümün Avropa Komandası: 2011–12
 Asiya Beynəlxalq İlin Futbolçusu mükafatı: 2012

 İstinadlar 

 Xarici keçidlər 




 ESPN Soccernet Profili

Kateqoriya:Yaponiya futbolçuları
Kateqoriya:Borussiya Dortmund FK oyunçuları
Kateqoriya:Mançester Yunayted FK oyunçuları
Kateqoriya:Hyoqo prefekturasında doğulanlar
Kateqoriya:Regionalliqa oyunçuları
Kateqoriya:Borussiya Dortmund II FK oyunçuları
Kateqoriya:Bundesliqa oyunçuları
Kateqoriya:Beşiktaş PFK oyunçuları
Kateqoriya:Yunanıstan Super Liqası oyunçuları
Kateqoriya:İngiltərə Premyer Liqası oyunçuları
Kateqoriya:2018 FİFA Dünya Kuboku oyunçuları
Kateqoriya:2014 FİFA Dünya Kuboku oyunçuları
Kateqoriya:Yaponiya milli gənclər futbol komandasının oyunçuları
Kateqoriya:J2 Liqa oyunçuları
Kateqoriya:J2 Liqa oyunçuları
Kateqoriya:Türkiyə Super Liqası oyunçuları
Kateqoriya:J1 Liqa oyunçuları
Kateqoriya:2013 FİFA Konfederasiyalar Kuboku futbolçuları
Kateqoriya:Yaponiya Olimpiya milli futbol komandasının oyunçuları
Kateqoriya:2008 Yay Olimpiya Oyunlarında futbolçular
Kateqoriya:İspaniya ikinci futbol divizionunun oyunçuları